Všeobecne

Pokyny k vyplneniu oznámenia o vrátení finančných prostriedkov

Vyplňuje konečný prijímateľ alebo zamestnanec subjektu zapojeného do implementácie Kohézneho fondu
•	Konečný prijímateľ vyplní formulár oznámenia za predpokladu, že vrátil finančné prostriedky Kohézneho fondu alebo spolufinancovania zo štátneho rozpočtu.
•	Konečný prijímateľ je povinný zaslať formulár oznámenia sprostredkovateľskému orgánu pod riadiacim orgánom do 10 kalendárnych dní od  uskutočnenia platby.
•	Ak oznámenie o vrátení finančných prostriedkov nie je doručené konečným prijímateľom v stanovenej lehote, oznámenie o vrátení finančných prostriedkov vystaví sprostredkovateľský orgán pod riadiacim orgánom. Na základe evidencie vrátených finančných prostriedkov a predložených oznámení o vrátení finančných prostriedkov platobný orgán vždy k 15. kalendárnemu dňu v mesiaci a platobná jednotka k 20. kalendárnemu dňu v mesiaci predkladajú sprostredkovateľskému orgánu pod riadiacim orgánom knihu dlžníkov, resp. výkaz nezrovnalostí a vratiek. Na základe predloženého výkazu je sprostredkovateľský orgán pod riadiacim orgánom povinný dožiadať od konečného prijímateľa chýbajúce oznámenie o vrátení finančných prostriedkov a zabezpečiť zaevidovanie oznámenia o vrátení finančných prostriedkov v ITMS v lehote do konca príslušného mesiaca. Kópiu oznámenia o vrátení finančných prostriedkov sprostredkovateľský orgán pod riadiacim orgánom zasiela bezodkladne subjektom, ktorým boli finančné prostriedky pripísané na účet, a to v lehote do 10 kalendárnych dní v mesiaci nasledujúcom po mesiaci, v ktorom bol výkaz nezrovnalostí a vratiek predložený platobným orgánom a platobnou jednotkou.
•	Oznámenie sa vyplňuje elektronicky, rukou vyplňované žiadosti nebudú akceptované.
1 Identifikácia konečného prijímateľa

•	Typ konečného prijímateľa označiť znakom „x“ v príslušnom políčku.
•	Uviesť názov konečného prijímateľa, adresu (ulica, obec, PSČ).
•	Uviesť identifikačné číslo organizácie a daňové identifikačné číslo. Konečný prijímateľ zo súkromného sektora/fyzická osoba uvedie ako daňové identifikačné číslo svoje rodné číslo. Koneční prijímatelia zo sektora verejnej správy a konečný prijímateľ zo súkromného sektora/právnická osoba uvedú ako daňové identifikačné číslo svoje identifikačné číslo organizácie.
•	V prípade, že oznámenie vypracoval subjekt zapojený do implementácie Kohézneho fondu, ako kontaktná osoba je uvedený zamestnanec subjektu, ktorý oznámenie vypracoval.

2 Identifikácia projektu

•	Uviesť plný názov projektu.
•	Uviesť kód projektu v súlade so zmluvou s konečným prijímateľom.

3 Identifikácia oznámenia o vrátení finančných prostriedkov

•	V časti „Oznámenie predkladá“ označiť v príslušnom políčku znakom „x“ subjekt, ktorý oznámenie vystavil. 
•	V prípade, že oznámenie vystavil konečný prijímateľ, názov orgánu KF sa nevyplňuje.
•	V prípade, že oznámenie vystavil subjekt zapojený do implementácie KF, uviesť názov subjektu (napr. platobná jednotka MŽP SR).

4 Vrátené finančné prostriedky

•	V položke Vrátená suma za zdroj EÚ uviesť sumu v euro.
•	V položke číslo bankového účtu uviesť účet, v prospech ktorého prebehla úhrada za zdroj EÚ. 
•	V položke Vrátená suma za zdroj ŠR uviesť sumu v euro.
•	V položke číslo bankového účtu uviesť účet, v prospech ktorého prebehla úhrada za zdroj ŠR. 
•	Vrátená suma spolu je súčet položiek vrátená suma za zdroj EÚ a vrátená suma za zdroj ŠR.

5 Dôvod vrátenia

•	Dôvod vrátenia finančných prostriedkov označiť v príslušnom políčku znakom „x“. 
•	V prípade, že ako dôvod vrátenia je zvolená možnosť iné,  uviesť slovný popis dôvodu v políčku Dôvod vrátenia iné. V ostatných prípadoch sa políčko nevypĺňa.
•	Kód nezrovnalosti / žiadosti o platbu vyplniť iba v prípade, že vrátené finančné prostriedky je možné priradiť ku konkrétnej nezrovnalosti / žiadosti o platbu. V opačnom prípade nie je tento údaj vypĺňaný.

6 Čestné vyhlásenie

•	Štatutárny orgán/zástupca konečného prijímateľa potvrdí pečiatkou a vlastným podpisom oznámenie.
•	Konečný prijímateľ zo súkromného sektora - fyzická osoba potvrdí žiadosť pečiatkou a vlastným podpisom. 
•	V prípade, že oznámenie vypracoval subjekt zapojený do implementácie KF, v sekcii Čestné vyhlásenie je uvedené meno a priezvisko osoby, ktorá je v zmysle vnútorného manuálu procedúr oprávnená schváliť vypracovanie oznámenia o vrátení finančných prostriedkov.

7 Zoznam príloh

•	Uviesť poradové číslo a názov v štruktúre stanovenej tabuľkou.
•	V prípade platby priložiť k formuláru oznámenia výpis z bankového účtu, ktorý potvrdzuje vrátenie finančných prostriedkov. Variabilný symbol je potrebné uviesť v tvare kódu nezrovnalosti z ITMS (len numerické znaky kódu, napr. alfa-numerický kód nezrovnalosti z ITMS je „N10500004“, t. z. vo variabilnom čísle je potrebné uviesť „10500004“). V správe pre prijímateľa/poznámke je potrebné uviesť kód žiadosti o platbu KP z ITMS.

Posledná strana: Vypĺňa sprostredkovateľský orgán pod riadiacim orgánom a platobná jednotka.

•	SORO: Uviesť názov sprostredkovateľského orgánu pod riadiacim orgánom v súlade so zmluvou s konečným prijímateľom na schválený projekt.
•	Platobná jednotka: Uviesť názov platobnej jednotky.